Brokeback Mountain

Brokeback Mountain er en amerikansk film fra 2005 baseret på en novelle af Annie Proulx, og instrueret af Ang Lee. Filmen handler om to cowboys som indleder et homoseksuelt forhold under en overvintring på Brokeback Mountain, og hvordan denne vinter påvirker deres liv de næste tyve år. Heath Ledger og Jake Gyllenhaal spiller hovedrollerne.

Handling 

Historien handler om Ennis del Mar (Ledger) og Jack Twist (Gyllenhaal), to unge mænd som skal passe en flok får sammen på Brokeback Mountain i 1963. Under arbejdet forelsker de sig, og indleder et seksuelt forhold. Efter de er færdige med arbejdet drager de i hver sin retning. Del Mar gifter sig med Alma (Williams), og Twist flytter til Texas, hvor han gifter sig med Lureen (Hathaway).

Men de fortsætter med at tage ture til bjerget sammen. Twist siger han vil skabe et liv med del Mar, men del Mar bliver fortsat plaget af minder fra sin barndom om en mand som blev dræbt fordi man troede han var homoseksuel. Derudover vil han heller ikke gå fra sin kone (selv om de senere bliver skilt) og sine to døtre.

Indspilning 
Filmen blev indspillet i løbet af sommeren 2004 i Alberta i Canada. Lee valgte Alberta fordi landskabet minder om det i Wyoming, hvor handlingen foregår. Derudover kostede det mindre at lave filmen der end det ville have gjort i USA. Samtidigt var det lettere at finde villige produktionsselskaber i Canada.

Modtagelse 
Filmen blev positivt modtaget af både kritikere og publikum, og i februar 2006 havde den indspillet over $63 millioner i Nordamerika og $40 millioner i resten af verden. Dette gør den til en stor succes set i forhold til budgettet på $14 millioner.

Filmen er dog blevet mødt med fordømmelse og negative reaktioner særligt fra den katolske kirke og konservative organisationer på grund af dens tema.

Medvirkende 

 Heath Ledger – Ennis Del Mar
 Jake Gyllenhaal – Jack Twist
 Anne Hathaway – Lureen Newsome
 Michelle Williams – Alma
 Randy Quaid – Joe Aguirre
 Anna Faris – LaShawn Malone

Priser og nomineringer

Oscar 
Oscar-statuetter:
 Bedste instruktør – Ang Lee
 Bedste filmatisering – Larry McMurtry og Diana Ossana
 Bedste musik – Gustavo Santaolalla

Øvrige Oscar-nomineringer:
 Bedste film
 Bedste mandlige hovedrolle – Heath Ledger
 Bedste mandlige birolle – Jake Gyllenhaal
 Bedste kvindelige birolle – Michelle Williams
 Bedste fotografering – Rodrigo Prieto

Golden Globe 
Golden Globe-priser:
 Bedste instruktør – Ang Lee 
 Bedste filmsang – A Love That Will Never Grow Old Gustavo Santaolalla og Bernie Taupin
 Bedste dramafilm
 Bedste manuskript – Larry McMurtry og Diana Ossana 

Øvrige Golden Globe-nomineringer:
 Bedste mandlige hovedrolle i drama – Heath Ledger
 Bedste kvindelige birolle – Michelle Williams
 Bedste filmmusik – Gustavo Santaolalla

British Academy Film Awards 
British Film Awards:
 Bedste film
 David Lean Award for instruktion – Ang Lee
 Bedste mandlige birolle – Jake Gyllenhaal
 Bedste filmatisering – Larry McMurtry og Diana Ossana

Øvrige nomineringer:
 Bedste mandlige hovedrolle – Heath Ledger
 Bedste kvindelige birolle – Michelle Williams
 Anthony Asquith Award for filmmusik – Gustavo Santaolalla
 Bedste fotografering – Rodrigo Prieto
 Bedste klipning – Geraldine Peroni og Dylan Tichenor

Eksterne henvisninger

Noter 

Amerikanske film fra 2005
Dramafilm fra USA
Engelsksprogede film
Golden Globe for bedste film - drama
Film instrueret af Ang Lee
LGBT-relaterede film fra USA
Guldløvevindere